Forslag

**Kommissorium kommunalt-regionalt netværk for sundhedsberedskab i Region Syddanmark**

**Vision**

Alle kommuner i Region Syddanmark har udarbejdet operationelle sundhedsberedskabsplaner indeholdende en tværsektoriel koordinering.

**Formål**

Netværkets primære formål er at øge kommunernes kompetence til sundhedsberedskabsplanlæg-ning. Dette gøres ved hjælp af vidensdeling, uddannelse, øvelser mv.

Vidensdeling om sundhedsberedskabsplanlægning på tværs af kommuner, region, kommunale redningsberedskaber mv.

På sigt kan netværksarbejdet evt. danne grobund for fælles kommunale sundhedsberedskabs-planer

**Kommissorium**

Netværkets kommissorium opdateres efter behov og godkendes af netværket. Planlægnings-gruppen sørger for en årlig opdatering på netværksmødet.

**Arrangementstyper**

Der afholdes som udgangspunkt to årlige netværksmøder arrangeret af planlægningsgruppen; det ene møde er udelukkende fysisk og det andet valgfrit fysisk/virtuelt.

Det tilstræbes, at der er et tema på hvert møde.

Netværksmøderne afholdes på skift i kommunerne.

**Netværksdeltagere**

Er de ansvarlige for sundhedsberedskabsplanlægningen i kommunerne og regionen. Medlemmerne kan dog invitere flere deltagere med efter behov.

Ved særlige temaer kan de kommunale redningsberedskaber, Sundhedsstyrelsen mv. inviteres med til mødet.

**Succeskriterier**

Møderne skal opleves som værdifulde for deltagerne, som skal gå fra mødet med en brugbar omsættelig viden.

Deltagerne lærer andre at kende, der arbejder med sundhedsberedskab

**Planlægningsgruppe**

Planlægningsgruppen består af 3 kommunale repræsentanter, 1 regional repræsentant og 1 repræsentant fra værtskommunen.

Planlægningsgruppens opgave er at planlægge og afvikle netværksmøderne, herunder varetage sekretariatsfunktion med løbende opdatering af liste over kontaktpersoner i kommunerne.

Afslutningsvis aftales tema og mødekommune til de næstkommende netværksmøder.